יובל זמיר

יובל זמיר (15 ביולי 1963 – 21 בדצמבר 2011) היה שחקן תיאטרון וקולנוע, מדבב, במאי וזמר אופרה ישראלי. זמיר נולד בגבעתיים למשפחה קשת יום - אביו היה פועל במפעל לנעליים ואמו עקרת בית. כבר בגיל 11 השתתף בהצגות לילדים ב"תיאטרון מארץ עוץ". למד בבית הספר התיכון תלמה ילין ועם תום לימודיו התגייס לצה"ל ושירת כסולן במקהלת צה"ל. כשהשתחרר מצה"ל למד פיתוח קול אצל המורות נתניה דברת ועדי עציון-זק. ב-1987 החל ללמוד באקדמיה למוזיקה בכיתת האופרה ומשחק בבית הספר למשחק בניסן נתיב. השתתף בהצגות בבית ליסין, בהבימה, בהקאמרי ובאופרה הישראלית. ההצגות שבהן השתתף: "חלום ליל קיץ", "החלילן מהמלין", "השקיעה", "המלך ליר", "סוויני טוד", "הדיבוק", "פולארד", "הנפש הטובה מסצ'ואן", "גן הדובדבנים" ועוד. זמיר הופיע גם באוף ברודוויי בהצגות: "Night Sky" ו-"Nothing As It Should Be". זמיר ביים את ההצגות: "המסע לפוליפוניה", "פונדק הרוחות", "חתונת הדמים", "פרח לב הזהב" ועוד. בשנת 1987 קיבל זמיר את פרס "אדיס דה פיליפ לאופרה" ובשנת 1989 קיבל, בגיל 26, את "פרס רובינא", ונחשב לכוכב עולה בתיאטרון הישראלי. זמיר השתתף בסרטי הקולנוע: "נועה בת 17", "נשיקה במצ"ח", "ברוריה", "אהבה אסורה", "מסוכנת" ועוד דיבב משנות ה-90 עד שנת 2006 ב: "אגדות ברווזים הסרט: אוצר המנורה האבודה", "פינוקיו", "חתולים בצמרת", "כיפה אדומה: הסיפור האמיתי", "סינדרלה", "עליסה בארץ הפלאות", "נסיך מצרים", "באג לייף", "שאלתיאל קוואק", "פוקהונטס", "היפה והחיה 2: חורף קסום", "החרב הקסומה - המסע לקמלוט" ועוד. בתחום הזמר, השתתף בערב שירים של יוני רכטר - "העיקר זה הרומנטיקה". בנובמבר 1999 הורשע בביצוע מעשי סדום ומעשים מגונים במספר תלמידים כשניהל ולימד בחוג לתיאטרון של תיכון עירוני ה', ונידון ל-4 שנות מאסר. לאחר שנידון למאסר, הפסיק לדבב את דמותו של פו הדב, והתפקיד הועבר לסער בדישי. בשנת 2003, לאחר שישב 3 שנים בכלא צלמון, שוחרר לתקופת שיקום, במהלכה התגרש ויצא מהארון. בתום תקופת השיקום חזר ללמד משחק בסטודיו למשחק ניסן נתיב, ובמקביל החל לביים בתיאטרון הסימטה והקים את המרכז לאופרת פרינג' ביפו. בין השאר ביים המחזות "כלאדם", "השמשים" מאת חנוך לוין "מטודלה" מאת יוני להב, גרסה עברית חדשה של "סלומה", מאת אוסקר ויילד ואת "בארץ לובנגולו מלך זולו" מופע שהוא שילוב של אופרה ופרינג' לילדים. לאחר תקופה חזר לשחק בתיאטרון הקאמרי. הוא שיחק ב"כנר על הגג" והחל לשחק במחזמר "קברט" עד למותו ב-21 בדצמבר 2011. נפטר בגיל 48 לאחר התמודדות עם מחלת הסוכרת.. זמיר היה נשוי בין השנים 1992 עד 2003 לכרמל נאמן, בתו של אמיתי נאמן ואחותו של עדי נאמן. לזוג נולדו תאומים ובת. יובל זמיר, במיזם "אישים" לתיעוד היצירה הישראלית יובל זמיר, במסד הנתונים הקולנועיים IMDb (באנגלית) יובל זמיר, באתר "אידיבי", מאגר הידע העברי לקולנוע ישראלי ועולמי יובל זמיר, באתר ספר הקולנוע הישראלי יובל זמיר, באתר AllMovie (באנגלית) יובל זמיר, באתר Rotten Tomatoes (באנגלית) יובל זמיר, במסד הנתונים הקולנועיים KinoPoisk (ברוסית) יובל זמיר, באתר MusicBrainz (באנגלית) יובל זמיר, באתר Discogs (באנגלית) יובל זמיר, דף שער בספרייה הלאומית יובל זמיר, בארכיון הבימה אלון הדר, יובל זמיר, שכולם ידעו מי אני, באתר הארץ, 26 ביולי 2005 רחלח זנדבנק, תיאטרון - המיטה המעופפת - 'חלום ליל קיץ', כותרת ראשית, 26 באוגוסט 1987 שוש אביגל, כשסוויני פגש את מוצרט, חדשות, 28 ביולי 1991 שרון קנטור, זו כבר אופרה אחרת. בעברית, חדשות, 28 באפריל 1992 תמי לוביץ, קנת בראנה עוד לא זכה בפרס רובינא, חדשות, 6 ביוני 1990 עתי"ם, ‏4 שנות מאסר ליובל זמיר שביצע עבירות מין בתלמידיו, באתר גלובס, 9 בנובמבר 1999 נתי אורנן, ניסן נתיב- הדור הבא, באתר הארץ, 24 ביולי 2008 מיכל בעדני, עכבר העיר, האדם החובב, באתר הארץ, 12 בדצמבר 2006 ציפי שוחט, "השמשים" של תיאטרון הסמטה תועלה בבולגריה ומקדוניה, באתר הארץ, 14 במאי 2007 איתן בר-יוסף, עכבר העיר ת"א, צל כבד, הפקה זוהרת, באתר הארץ, 18 במאי 2008 טל פרי, ‏הגם אתה, הורדוס?, באתר גלובס, 10 בספטמבר 2009 אייל מלובן, עכבר העיר תל אביב, "בארץ לובנגולו מלך זולו": שילוב של אופרה ופרינג' לילדים, באתר הארץ, 11 בנובמבר 2010 מיכאל הנדלזלץ, דווקא בימים הקשים שלנו, לכו לקברט, באתר הארץ, 13 בנובמבר 2011 עידו בלאס, השחקן והבמאי יובל זמיר מת בגיל 47, באתר הארץ, 21 בדצמבר 2011